Mona
Vide etiam paginam discretivam: Mona (discretiva). Mona sive Anglesaga (Anglice Anglesey, Cambrice Ynys Môn) est septentrionalis insula Cambriae. Anglesiensis comitatus historicus insulam Monam comprehendit. Hodie Mona cum Insula Sancti Kebii aream principalem (vel comitatum) Insulam Monam componit. Urbs administrativa est Llangefni; urbs maxima est Arx Sancti Kebii. Fere tres quartae incolarum insulae Cambrice loquuntur.